open-index/open-wikipedia-markdown huggingface dataset:
Romanias nasjonalbank

**Romanias nasjonalbank** (rumensk: **Banca Natională a României**, BNR) er sentralbanken i Romania. Den ble etablert i 1880, og har hovedkontor i Romanias hovedstad, București. Dette er verdens 16. eldste sentralbak.

## Historie
Romania fikk sin selvstendighet fra Det osmanske riket i 1877. Den 23. november 1880 ble Romanias nasjonalbank etablert, fordi de anså det som viktig å ha et solid pengesystem. Daværende finansminister Ion Campineanu ble bankens første sentralbanksjef, mens Eugeniu Carada regnes som bankens grunnlegger. Carada var en sentral figur i Romania på 1800-tallet, innen presse, økonomi og politikk. 

Banken startet sin virksomhet med 30 millioner lei som kapital, hvorav 10 millioner var fra staten. Staten trakk imidlertid tilbake sin kapital 16. desember, slik at banken ble en privateid bank med eksklusive rettigheter. Den startet sin virksomhet i lokalene til en annen finansinstitusjon; «Rural Estate Credit». Fram til 31. desember 1920 hadde banken enerett på utstedelse av valuta, og denne rettigheten ble forlenget til 31. desember 1930. 

På grunn av første verdenskrig ble banken flyttet til Iași nordvest i landet, i november 1916. De tyske okkupasjonsmaktene inntok hovedkontoret i București, og beslagla eiendelene. BNRs statskasse ble videre sendt til Russland, i sikkerhet for tyskerne. Den 1. desember 1918 ble nasjonalbanken og andre av Romanias sentrale institusjoner flyttet tilbake til Romania. Etter krigen ble nasjonalbanken en viktig samatbeidspartner for regjeringen, i arbeidet med å gjenopprette landets økonmi. Store deler av statskassen ble imidlertid aldri returnert. 

I 1924 ble nasjonalbanken reorganisert, og året etter ble eneretten til utstedelse av penger forlenget med ytterligere 30 år. Kapitalen dens ble også økt fra 30 til 100 millioner lei. I mellomkrigstiden ble bankens rolle gradvis utvidet, til også å omfatte tilsyn av banknæringen, håndtering av utenlandsk valuta og arbeid med landets penge- og finanspolitikk. 

I 1945, etter at Romania ble okkupert av Sovjetunionen, ble også nasjonalbanken overtatt av det sovjetiske kommnuniststyret. 

Da Romania ble løsrevet fra Sovjetunionen i 1990 begynte arbeidet med å gjenoppta den rollen banken hadde før okkupasjonstuden. 

## Hovedoppgaver og målsettinger
Sentralbankloven av 2004 («The National Bank of Romania Act») fastslår NBRs uavhengighet, og definerer dens hovedoppgaver:
* Definere og implementere landets penge- og valutapolitikk
* Drive autorisasjon av landets finansinstitusjoner, samt regulere og føre tilsyn med disse
* Utstede mynter og sedler i Romania
* Forvalte landets valutareserver. 

Hovedmålsettingen er prisstabilitet. Romania er med i EU, og Romanias nasjonalbank er med i Det europeiske sentralbanksystem, som har et felles inflasjonsmål på 2%.

## Sentralbanksjef
Pr november 2014 er Mugur Isărescu sentralbanksjef. Han har hatt denne stillingen siden 1990, med unntak av en kort periode fra desember 1999 til desember 2000, da han var statsminister. Første visesentralbanksjef er Florin Georgescu.

## Se også
*Liste over verdens sentralbanker

## Referanser


## Eksterne lenker
*
Carl Semb

**Carl Boye Semb** (1895–1971) var en prisbelønt norsk kirurg, mest kjent for en måte for å behandle tuberkulose i lungene.
Etter examen artium 1913 fra Aars og Voss' skole ble det cand.med. 1920 og dr.med. 1928 på en avhandling om brystkreft. Han var overlege ved Ullevål sykehus 1935–1965. Det var i 1935 han og Johan Holst kunne vise frem den nye formen for lungekirurgi. Fem år etter skrev han *Die Chirurgie der Lungen*. Fra 1950 var han også professor ved Universitetet i Oslo.

I felttoget i Norge i 1940 var Semb sjefslege ved 4. divisjon.

Under andre verdenskrig var Semb med i ledelsen av Milorg, i 1943 måtte han flykte til Sverige og ble der med i ledelsen for de såkalte polititroppene. Etter krigen var han oberstløytnant og sjef for Forsvarets sanitet.

## Verv og utmerkelser
* Norsk kirurgisk forening, formann 1940–47
* Den kirurgiske forening i Oslo, formann 1953–54
* Det Norske Medicinske Selskab, formann 1953–55
* Nordisk kirurgisk forening, president 1955–56
* Startet tidsskriftet Acta Chirurgica Scandinavica og Journal of the Oslo City Hospitals
* St. Olavs Orden kommandør 1955
* St. Hallvard-medaljen 1965
* Fridtjof Nansens belønning for fremragende forskning 1968 "for fremragende innsats innen eksperimentell og klinisk kirurgi"

## Referanser
Harpa (konserthus)

**Harpa** er konsert- og operahuset i Islands hovedstad Reykjavík. Bygget huser Islands symfoniorkester og den islandske operaen. Bygget, som ble åpna i mai 2011, er tegna av det danske arkitektkontoret Henning Larsen Architects, i samarbeid med kunstneren Olafur Eliasson som tegna den karakteristiske fasaden i stål og glass. Etter at Island ble rammet av en økonomisk krise i oktober 2008 ble bygget stanset, men etter noen måneder ble byggingen gjenopptatt i mars 2009. Lenge var Harpa det eneste offentlige byggeprosjektet på hele øya. 

## Referanser


## Eksterne lenker
Offisiell hjemmeside for Harpa
Potenslov

**Potenslov** er en egenskap hos visse sannsynlighetsfordelinger som innebærer at frekvensen av en størrelses verdi er eksponensiell avtagende med verdien. Eksempelvis kan man vise at antallet byer av en viss størrelse avtar med størrelsen og at dette følger en potenslov. Ifølge potensloven gir en viss relativ forandring i størrelse alltid samme relative forandring i frekvens uavhengig av hvilken størrelse man går ut i fra. En halvering av størrelsen i en by gir ifølge potensloven alltid samme økning i prosent av antallet byer.

Potensloven forekommer i mange tilfeller i naturen, for eksempel i antallet jordskjelv og deres styrke, størrelser på organismer og så videre.

## Eksempler på potenslovfordelinger
* Paretoprinsippet (kontinuerlig)
* Zetafordelingen (diskret)
* Yule–Simonfordelingen (diskret)
* T-fordelingen
* Zipfs lov, og dens generalisering Zipf-Mandelbrot.
* Den lange halen
Andrea Orlandi

**Andrea Orlandi Stabilin** (født 3. august 1984 i Barcelona i Spania) er en spansk fotballspiller som spiller for den kypriotiske klubben APOEL.

Den tidligere Swansea-manageren Roberto Martinez kjøpte inn Andrea Orland fra La Liga-klubben Deportivo Alavés, og ble den tredje spanske spilleren manageren hentet til klubben. Orlandi har en fortid fra FC Barcelonas B-lag. Han spiller helst på venstresiden eller som hengende spiss. Orlandi har spillertrøye 8.

## Referanser


## Eksterne lenker
*
Paul Avrich

**Paul Avrich** (født 4. august 1931 i Brooklyn i New York City, død 17. februar 2006 på Manhattan i New York City) var en amerikansk historiker og professor ved Queens College i New York. Han er særlig husket for sine verker om anarkismens historie i Amerikas forente stater og Russland.

## Bibliografi
* *The Russian Anarchists*, 1967
* *Kronstadt, 1921* Princeton: Princeton University Press, 1970
* *Russian Rebels, 1600-1800*, 1972
* *The Anarchists in the Russian Revolution*, 1973
* *An American Anarchist: The Life of Voltairine de Cleyre*, 1978
* *The Modern School Movement: Anarchism and Education in the United States*, 1980
* *The Haymarket Tragedy*, 1984
* *Anarchist Portraits*, 1988
* *Sacco and Vanzetti, The Anarchist Background*, 1991
* *Anarchist Voices: An Oral History of Anarchism in America*, 1995

## Referanser


## Nekrologer
* Enckell, Marianne. «Paul Avrich (1931–2006)». *Graswurzelrevolution*, nr. 312, 35. årg, oktober 2006, s. 19
* Redaktører av KSL. «Paul Avrich 1931–2006: a historian who listened to anarchist voices». *KSL: Bulletin of the Kate Sharpley Library*, nr. 46–47, juli 2006

## Eksterne lenker
*
Ashley Williams

**Ashley Errol Williams** (født 23. august 1984) er en walisisk tidligere fotballspiller.

Midtstopperen signerte en permanent kontrakt med «The Swans» i 2008, etter at han først kom til klubben på lån fra Stockport County i 2007/08-sesongen.
Han spilte han nesten samtlige ligakamper for Swansea i Coca-Cola Championship sesongene 2008/09, 2009/10 og 2010/11. Han ble kåret til «Årets walisiske spiller» for 2009/2010-sesongen. Williams var i sesongen 2010/11 en viktig spiller på laget til Swansea som rykket opp til Premier League. Williams har spillertrøye nummer 6.

10. august 2016 signerte han en treårskontrakt til 30. juni 2019 med Everton. Han kom fra den walisiske klubben Swansea.

## Landslaget
Han ble tatt ut i  EM-tropp til EM i Frankrike 2016.

## Referanser


## Eksterne lenker
* 
*  Ashley Williams' profil på Football Association of Wales' nettsted
Pirascca

***Pirascca*** er en slekt av dagsommerfugler som tilhører familien Riodinidae.

## Utseende
Små sommerfugler (vingespenn 20-25 millimeter). Vingene er brune til svarte, gjerne med et oransje tverrbånd i forvingen eller en oransje flekk på bakvingen, sjelden begge deler.
Larvene er korte og brede, nokså¨flattrykte, med lange hår særlig langs sidene.

## Levevis
Disse sommerfuglene lever i tropisk og subtropisk skog. Larvene lever på busker og trær i familien Melastomataceae.

## Utbredelse
Slekten er utbredt i Mellom- og Sør-Amerika, fra Mexico i nord til det sørlige Brasil i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Symmachiini 
**************** Slekten *Pirascca* Hall & Willmott, 1996
***************** *[[Pirascca apolecta]]* (Bates, H, 1868)
***************** *[[Pirascca arbuscula]]* (Möschler, 1883)
***************** *[[Pirascca crocostigma]]* (Bates, H, 1868)
***************** *[[Pirascca iasis]]* (Godman, 1903)
***************** *[[Pirascca interrupta]]* (Lathy, 1932)
***************** *[[Pirascca patriciae]]* Hall, J & Willmott, 2007
***************** *[[Pirascca phoenicura]]* (Godman & Salvin, 1886)
***************** *[[Pirascca pluto]]* (Stichel, 1911)
***************** *[[Pirascca polemistes]]* Hall, J & Willmott, 1996
***************** *[[Pirascca pujarnii]]* Jauffret, P & Martins, 2006
***************** *[[Pirascca sagaris]]* (Cramer, 1775)
***************** *[[Pirascca sticheli]]* (Lathy, 1932)
***************** *[[Pirascca suapure]]* (Weeks, 1906)
***************** *[[Pirascca tyriotes]]* (Godman & Salvin, 1878)

## Kilder
* Brower, A.V.Z. (2011) *Pirascca* på *Tree of life* http://tolweb.org/Pirascca/
* Markku Savela's Lepidoptera and some other life forms: Sjekkliste over artene. Hentet 1.2. 2012.
* Butterflies of America – *Pirascca tyriotes* http://butterfliesofamerica.com/pirascca_tyriotes.htm 
* Butterflies of America – *Pirascca arbuscula* http://butterfliesofamerica.com/pirascca_a_arbuscula.htm 

## Eksterne lenker
*
Esthemopsis

***Esthemopsis*** er en slekt av dagsommerfugler som tilhører familien Riodinidae.

## Utseende
Middelsstore (vingespenn 32-45 millimeter) sommerfugler. Oversidens grunnfarge er svart, med lyse (metallblå til hvite) striper eller med store, røde felter. Hele oversiden har gjerne et blåaktig skinn. Flere av artene etterligner giftige møller, særlig bjørnespinnere.

## Levevis
Disse sommerfuglene lever i tropisk og subtropisk skog.
Larvene lever på planter i slekten *Trichospermum* (familien Malvaceae).

## Utbredelse
Slekten er utbredt i Mellom- og Sør-Amerika, fra Mexico i nord til Brasil og Bolivia i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Symmachiini 
**************** Slekten *Esthemopsis* C. & R. Felder, 1865
***************** *[[Esthemopsis aeolia]]* Bates, H, 1868
***************** *[[Esthemopsis alicia]]* (Bates, H, 1865)
***************** *[[Esthemopsis clonia]]* Felder, C & R. Felder, 1865
***************** *[[Esthemopsis colaxes]]* Hewitson, 1870
***************** *[[Esthemopsis crystallina]]* Brévignon & Gallard, 1992
***************** *[[Esthemopsis jesse]]* (Butler, 1870)
***************** *[[Esthemopsis macara]]* (Grose-Smith, 1902)
***************** *[[Esthemopsis pherephatte]]* (Godart, 1824)
***************** *[[Esthemopsis sericina]]* (Bates, H, 1867)
***************** *[[Esthemopsis talamanca]]* Hall, J & Harvey, 2007

## Kilder
* Brower, A.V.Z. (2011) *Esthemopsis* på *Tree of life* http://tolweb.org/Esthemopsis/
* Markku Savela's Lepidoptera and some other life forms: Sjekkliste over artene. Hentet 1.2. 2012.
* Butterflies of America – *Esthemopsis pherephatte* http://www.butterfliesofamerica.com/esthemopsis_p_pherephatte.htm 
* Butterflies of America – *Esthemopsis colaxes* http://butterfliesofamerica.com/esthemopsis_c_colaxes.htm 

## Eksterne lenker
*
Harde strenger

***Harde strenger*** er en norsk gangster.komedie som hadde premiere 25. februar 2012. Filmen er regissert av Torgeir Hegna, som også skrev manuset. Handlingen foregår i Bø i Telemark. Opptakene ble gjort fra 1. juli til 10. juli 2011.

## Handling
Tre venner skylder penger til en skummel kjeltring. Vennene setter derfor ut for å stjele en fele som skal være verdt 20 millioner norske kroner. Men ingenting går som de tre vennene hadde planlagt.

## Rolleliste

## Musikk
Musikken er komponert av Daniel Lurås og Ola Rørmark. Låtene «Priscilla» og «Dancin' Daisy» av det norske bandet Humbucker ble brukt i begynnelsen av filmen.

## Referanser


## Eksterne lenker
* 
* Om filmen på Heia Filmproduktions hjemmeside 
*
Ole Gjerdrum

**Ole Eliassøn Gjerdrum** (født 22. april 1785, død 29. januar 1858) var en norsk jurist, embetsmann og forretningsmann. 

Han var i København 1811–1814 og tok der blant annet juridisk eksamen. Han var byråsjef i Finansdepartementet fra 1817, politimester i Christiania fra 1823 og fogd over Aker og Follo fra 1831. Gjerdrum var gift med Mette Alette Krohn, datter av offiseren Johan Jørgen Krohn. Gjerdrum deltok i etableringen av Nydalens Compagnie, der sønnen Otto Gjerdrum senere ble medeier og bestyrer. 

Den eldre sønnen Carl Ferdinand Gjerdrum (1821–1902) var også embetsmann og forretningsmann. Oldebarnet Carl Ferdinand Gjerdrum ble henrettet under andre verdenskrig. Den eldste sønnen Jørgen Gjerdrum var både politisk radikaler som kjempet mot utvisning av danske radikaler Harro Harring og foregangsmann i norsk forsikringsbransje blant annet som leder av Storebrand.

Som politimester var Gjerdrum involvert i det såkalte Torgslaget 17. mai 1829. Han ble etter dette tildelt Vasaordenen.

## Referanser


## Eksterne lenker
* Foto av Mette Alette Gjerdrum ved bestyrerboligen, Nydalens Compagnie, foto hos Oslo museum
Roald Tangen

**Roald Tangen** (1912–1997) var en norsk fysiker, ansett for å være den som grunnla norsk kjernefysisk forskning med akseleratorer.

Etter examen artium 1931 ble han siv.ing. i sterkstrøm ved NTH i 1936. Han ble en av mange assistenter til Johan Peter Holtsmark og bygget på 30-tallet en  Van de Graaff-generator/akselerator.  Han fikk dr.techn. fra NTH i 1948 på en avhandling om hvordan protoner fanges av lette atomkjerner, og var professor i eksperimentell fysikk samme sted 1948-52, etterfulgt av Njål Hole.  Tangen gikk nemlig til Universitetet i Oslo i 1952 for å overta professoratet etter Lars Vegard, og fikk ta med seg akseleratoren som han beholdt til 1979. Tangen oppdaget kjerneresonanser inni akseleratorene som av og til laget 3 millioner volt.

## Verv og utmerkelser
* delegat ved FNs konferanse for fredelig utnyttelse av atomenergi 1958
* rådsmedlem i NAVF 1963–68
* Norsk Teknisk Museum, styremedlem
* A/S Norsk Varekrigsforsikrings Fond, generalsekretær
* Det Norske Videnskaps-Akademi innvalgt
* Det Kongelige Norske Videnskabers Selskab medlem 1950
* Finska Vetenskapssocieteten, med i 1972
* ridder av 1. klasse av St. Olavs Orden 1983
* Fridtjof Nansens belønning for fremragende forskning

## Referanser
Björn Rosengren

**Björn Folke Rosengren** (født 14. april 1942 i Stockholm (Södermalm)) er en svensk fagforeningsleder og sosialdemokratisk politiker. 

Han var leder for Tjänstemännens Centralorganisation 1982–1994 og var næringsminister 1998–2002. I Norge ble han kjent for å ha brukt uttrykket «Den siste Sovjetstat» om Norge, den 23. september 1999, i en samtale med en journalist fra Sveriges Televisons nyhetsprogram Aktuellt. Det var i forbindelse med de pågående fusjonskonfliktene mellom Telenor og Telia at Rosengren uttalte: «Norge er den siste sovjetstat. De er så utrolig nasjonalistiske. Alt er politikk.» 

## Referanser


## Eksterne lenker
* 
* 
* TV2s politiske ordliste: «Den siste Sovjetstat»
David Christopher Weidemann

**David Christopher Weidemann** (født 19. september 1800 i Borgund på Sunnmøre, død 29. mars 1881 i Holmestrand) var en norsk lege og politiker. Han var fattiglege i Christiania, korpslege og lege for Holmestrand fra 1830. Weidemann var stortingsrepresentant for Holmestrand i 1842–44 og 1865. Han var sønn av eidsvollsmannen Lauritz Weidemann og Ditlevine Marie Qvist. David Weidemann var første gang gift med Ludolfine Frederikke Krohn (1807–1835), datter av offiseren Johan Jørgen Krohn, deretter med Hanna Fredrikke Poulsen og tredje gang med Petronelle Andrea Holst.

## Referanser


## Eksterne lenker
*
Highasakite

**Highasakite** er en norsk musikkgruppe som spiller indiepop. Gruppen består av Ingrid Helene Håvik (vokal), Trond Bersu (trommer), Kristoffer Bonsaksen (gitar) og Øystein Moen (Synth). 

Bandet ble dannet i 2010 og bestod i starten av Håvik og Bersu. I 2012 ble det utvidet med Marte Eberson og Øystein Skar på keyboard og Kristoffer Lo på gitar. I februar 2012 slapp de debutalbumet sitt, *[[All That Floats Will Rain]]*. Albumet fikk blant annet terningkast seks av Dagbladets anmelder og bandet ble nominert til årets nykommer under Spellemannprisen 2012 og var blant de nominerte til Statoil-stipendet for 2013. 

Bandets andre album, *[[Silent Treatment]]*, ble gitt ut i februar 2014. For albumet ble bandet kåret til årets popgruppe under Spellemannprisen 2014. I tillegg vant Ingrid Helene Håvik klassen «Årets komponist» og var dessuten nominert i klassen «Årets tekstforfatter» for albumet. Bandet ble tildelt Bendiksenprisen for 2014; prisen var på 100&nbsp;000 kroner. De ble også nominert til to priser foran P3 Gull 2014: årets liveartist og årets låt med «Since Last Wednesday». Bandet ga ut sitt tredje album, *[[Camp Echo]]*, i 2016. For albumet fikk de Spellemannprisen 2016 i klassen popgruppe. De var også nominert i klassen årets musikkvideo for «Golden Ticket» regissert av Øystein Moe, Alexander Somma og Line Klungseth Johansen og ble igjen nominert i klassen årets liveartist foran P3 Gull 2016. 

I 2017 forlot Eberson, Skar og Lo bandet, og bandet bestod igjen av grunnleggene Håvik og Bersu. Etter en lengre rettstvist om bandnavnet mellom de fem medlemmene, ble Ingrid Helene Håvik tilkjent enerett til varemerket Highasakite høsten 2019. Deres fjerde album, *[[Uranium Heart]]* ble gitt ut 1. februar 2019. For albumet ble de nominert til Spellemannprisen 2019 i klassen popgruppe.

 

## Medlemmer
*Ingrid Helene Håvik
*Trond Bersu

### Tidligere medlemmer
* Øystein Skar
* Marte Eberson
* Kristoffer Lo

## Diskografi

### Album

## Referanser


## Eksterne lenker
* 
* 
* 
* Highasakite hos Riot Factory
Xenandra

***Xenandra*** er en slekt av dagsommerfugler som tilhører familien Riodinidae.

## Utseende
Nokså små (vingespenn 30-35 millimeter), kraftige, mørke sommerfugler. Kroppen er nokså sylindrisk og kraftigere enn vanlig for dagsommerfugler. Oversiden er svart med en litt matt, metallisk glans, bakvingen har metallgrønne eller røde felter.
Nyklekte eksemplarer kan være mye mer påfallende metallisk blå.

## Levevis
Disse sommerfuglene lever i tropisk og subtropisk skog.

## Utbredelse
Slekten er utbredt i Mellom- og Sør-Amerika, fra Costa Rica i nord til det sørlige Brasil i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Symmachiini 
**************** Slekten *Xenandra* C. & R. Felder, 1865
***************** *[[Xenandra agria]]* (Hewitson, 1853)
***************** *[[Xenandra ahrenholzi]]* Hall, J & Willmott, 2007
***************** *[[Xenandra caeruleata]]* (Godman & Salvin, 1878)
***************** *[[Xenandra desora]]* Schaus, 1928
***************** *[[Xenandra helius]]* (Cramer, 1779)
***************** *[[Xenandra nigrivenata]]* Schaus, 1913
***************** *[[Xenandra pelopia]]* (Druce, H, 1890)
***************** *[[Xenandra poliotactis]]* (Stichel, 1910)
***************** *[[Xenandra vulcanalis]]* Stichel, 1910

## Kilder
* Brower, A.V.Z. (2011) *Xenandra* på *Tree of life* http://tolweb.org/Xenandra/
* Markku Savela's Lepidoptera and some other life forms: Sjekkliste over artene. Hentet 1.2. 2012.
* Butterflies of Amazonia – *Xenandra poliotactis* http://www.learnaboutbutterflies.com/Amazon%20-%20Xenandra%20poliotactis.htm

## Eksterne lenker
* 
* Butterflies of America – *Xenandra desora* http://butterfliesofamerica.com/xenandra_desora.htm
Jerk Alton

**Jerk Alton** (født 31. juli 1937) er en svensk arkitekt. Han ble født i Stockholm, men har i største delen av sitt liv vært bosatt i Närke, Örebro og Glanshammar. Som arkitekt har han allikevel virket i hele Sverige og han har spesialisert seg på renoveringer og rekonstruksjoner av kirker og eldre trebygg. Alton har også vært aktiv i Folkpartiet i lokalpolitikken.

## Arkitektoppdrag (kirker)
* Hjortkvarn kirke 1969–70
* Kumla kyrka 1969–73
* Brunskog kirke, 1972–75
* Nora-Karlslunds gravkapell 1973–76
* Hällabrottets kyrka 1973–76
* Pålsboda kirke, församlingshem 1974–76
* Örsjö kirke 1974–76
* Sankt Lukas kyrka og församlingshem i Kallhäll 1976–78
* Hälleberga kirke 1976–79
* Klockstapeln ved Adolfsbergskyrkan i Örebro
* Dömle stiftsgårds kapell 
* Rättviks stiftsgårds kapell
* Ransäter kirke 1983–86
* Munkfors kirke 1985–89
* Enebyberg kirke, ombygd 1984–87
* Umeå landsförsamlings kyrka ("Backens kyrka") 1987–90
* Kantzow Johanniskirche, Tyskland
* Garphyttans St Josefs kapell 1992–94
* Ansgarslidens kapell, Sigtuna 1993–95
* Kyrkans hus kapell Marias lovsång, Uppsala 1994–96
* Stjärnholms stiftsgårds kapell 1994–97
* Örebro universitet: Stillhetens rum, campusområdet
* Fjellstedtska skolans kapell, Uppsala 2001–02
* Sollyckans kyrka, Varberg 2001–05
* Ekängen kirke, Linköping 2010– Inngår i Åkerbo församling

## Litteratur
Gunnar Weman, *Jerk Alton. Nutida kyrkorumsarkitekt.* Foto Tord Harlin Artos 2009

## Referanser
Asrat

**Asrat** er et mannsnavn av etiopisk opprinnelse. Navnet kommer fra amharisk  eller  og betyr «tiende» eller «min gave til Gud» / «gave til kirken». Navnet er vanlig i Etiopia.

## Referanser
Lucillella

***Lucillella*** er en slekt av dagsommerfugler som tilhører familien Riodinidae.

## Utseende
Middelsstore (vingespenn ca. 35 millimeter), fargerike sommerfugler. Oversiden er svart med skarpt røde og blågrønt metallskimrende felter.
De etterligner trolig giftige sommerfugler i andre grupper, men det er litt uklart hvilke.

## Levevis
Disse sommerfuglene lever i tropiske regnskog langs øst-skråningen av Andesfjellene. Artene blir regnet som sjeldne.

## Utbredelse
Slekten er utbredt i Colombia, Ecuador og Peru.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Symmachiini 
**************** Slekten ***Lucillella*** Embrik Strand, 1932
***************** *[[Lucillella arcoirisa]]* Hall & Willmott, 2010
***************** *[[Lucillella asterra]]* (Grose-Smith, 1898)
***************** *[[Lucillella camissa]]* (Hewitson, 1870)
***************** *[[Lucillella pomposa]]* (Stichel, 1910)
***************** *[[Lucillella splendida]]* Hall, J & Harvey, 2007
***************** *[[Lucillella suberra]]* (Hewitson, 1877)

## Kilder
* Brower, A.V.Z. (2011) *Lucillella* på *Tree of life* http://tolweb.org/Lucillella/
* Markku Savela's Lepidoptera and some other life forms: Sjekkliste over artene. Hentet 1.2. 2012.

## Eksterne lenker
* 
* Bilde av ''Lucillella camissa''
Gabriel Fougner

**Gabriel Fougner** (født 24. september 1791 på Eiker, død 20. oktober 1863 på Ringerike) var en norsk jurist og embetsmann. Han var sønn av gårdbruker Simen Fougner og gift med Anne Elisabeth Anker Krohn (1809–1896) datter av Johan Jørgen Krohn. 

Fougner var politimester i Christiania 1838-1845, deretter sorenskriver på Ringerike. Han var suppleant til Stortinget 1824 (for Buskerud) og dessuten medlem av tre kongelige kommisjoner. Familien Fougner var en periode eiere av Stein gård på Ringerike.

## Referanser
Mesenopsis

***Mesenopsis*** er en slekt av dagsommerfugler som tilhører familien Riodinidae.

## Utseende
Ganske små (vingespenn ca. 30 millimeter), slanke sommerfugler. Oversiden er svart eller mørkbrun med store, oransje felter i midten av hver vinge.
## Levevis
Disse sommerfuglene  lever i skog, der larvene kan utvikle seg på trær i slekten *Miconia* (Melastomataceae). I alle fall noen av artene etterligner giftige, dag-aktive møller.

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Symmachiini 
**************** Slekten ***Mesenopsis*** Godman & Salvin, 1886
***************** *[[Mesenopsis albivitta]]* (Lathy, 1904) – Brasil
***************** *[[Mesenopsis briseis]]* Godman & Salvin, [1886] – Colombia
***************** *[[Mesenopsis bryaxis]]* (Hewitson, 1870) – Nicaragua, Panama og Colombia
***************** *[[Mesenopsis melanochlora]]* (Godman & Salvin, 1878) – Nicaragua, Bolivia og Peru
***************** *[[Mesenopsis pulchella]]* Godman, 1903 – Brasil

## Kilder
* Brower, A.V.Z. (2011) *Mesenopsis* på *Tree of life* http://tolweb.org/Mesenopsis/
* Markku Savela's Lepidoptera and some other life forms: Sjekkliste over artene. Hentet 1.2. 2012.

## Eksterne lenker
* 
* Butterflies of America – *Mesenopsis melanochlora* http://butterfliesofamerica.com/mesenopsis_melanochlora.htm
Gressbanen

**Gressbanen** kan sikte til
*Gressbanen (Oslo).
*Tidligere navn på Kristiansund stadion.
*Sorgenfri gressbane i Trondheim.
*Tønsberg gressbane.
Bente Landheim

**Bente Losgård Landheim** (født 25. mai 1990) er en norsk skiskytter som representerer Tynset Idrettsforening.

Under Norgesmesterskapet i skiskyting 2009 tok Landheim sølv på stafetten for Nord-Østerdal Skiskytterkrets sammen med Berit Aasen og Tora Berger.

Landheim debuterte i verdenscupen i skiskyting i Holmenkollen under 2010/11-sesongen.

Hennes beste resultat kom under verdenscupen 2011/12 i Nové Město, der hun kom på en 25.-plass i jaktstarten.

## Referanser


## Eksterne lenker
*
Gressbanen (Oslo)

**Gressbanen** er en fotball- og bandybane på Holmen i Oslo. Den er hjemmebane for idrettslaget Ready. Gressbanen ble åpnet i 1918 og var  hjemmebane fra 1919 til Ullevaal Stadion overtok i 1927–1928. Gressbanen ble anlagt på en tid da det bare fantes grusbaner i Norge, derav navnet. I dag er det imidlertid kunstgress på banen, samt kunstis vinterstid.

Tilskuerrekorden er  fra landskampen mellom Norge og  31. august 1919.

## Historie
### Initiativ

Fotballsporten i Norge led på 1910-tallet av savnet etter en gressbane. Alle norske kamper ble spilt på grus, i motsetning til nabolandene. Initiativet til Gressbanen kom fra Mercantile-spilleren Macken W. Aas. Han og andre Mercantile-medlemmer startet 3. april 1916 aksjeselskapet *A/S Græsbanen* med startkapital på 42 000 kroner. Flere pengesterke aktører støttet prosjektet, deriblant fotballpresident Daniel Eie og Freia-disponent Johan Throne Holst. Tomta som ble utpekt til anlegget lå på Vestre Holmen i daværende Aker herred og var eid av skipsreder Olaf Ditlev-Simonsen. Ditlev-Simonsen var tett knyttet til idrettslaget Ready gjennom sine sønner Halfdan og «Tit», og da prosjektet trengte mer penger gikk Ready inn som betydelig aksjonær i selskapet. Mercantile og Ready fikk utpeke like mange medlemmer til styret. Ditlev-Simonsen anla på egen regning vei fra Slemdal, samt vann- og kloakkledning.

### Åpning
1. september 1918 ble banen offisielt åpnet med en kamp mellom det svenske laget AIK og et sammensatt Kristiania-lag. Banen var da den andre banen med gressdekke i Norge, bare den nylig anlagte Stavanger stadion var tidligere ute med gress. Tribuneanlegg ble fullført i 1919. Gressbanen på Holmen var åsted for de aller fleste norske landskamper fram til Ullevaal Stadion tok over mot slutten av 1920-tallet. I 1932 ble banen islagt for første gang.

Banens plassering førte til at Ready etter hvert fikk nedlagsfelt i de nærliggende områdene. Mercantile gikk imidlertid i oppløsning på 1950-tallet.

### Kunstgress/Kunstis
På grunn av vansker med å kombinere gress av en viss kvalitet om sommeren og stabile isforhold om vinteren ble det på slutten av 1990-tallet besluttet å anlegge kombinert kunstgress/kunstis på Gressbanen. 18. august 2001 ble den nye kunstgressbanen åpnet. I november 2004 var også kunstisen klar til bruk etter å ha blitt forsinket i tre år på grunn av manglende finansiering og tekniske problemer.

## Referanser


## Eksterne lenker
* 
* Omtale på stadionsiden.com
* Gressbanen på Norges fotballforbunds hjemmesider
* Gressbanen - Nordic Stadiums
Xynias

***Xynias*** er en slekt av dagsommerfugler som tilhører familien Riodinidae.

## Utseende
Små til middelsstore (vingespenn 30-35 millimeter), spinkle sommerfugler med rundede vinger. Grunnfargen på oversiden er svart, med et bredt, hvitt tverrbånd på forvingen og store, lyse felter ved roten av alle vinger. Forvingens bakkant er smalt rød. Formen på forvingen skiller denne slekten fra de fleste andre Riodinidae, men de kan lett forveksles med visse Ithomiini.

## Utbredelse
Slekten er utbredt i Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Symmachiini 
**************** Slekten *Xynias* Hewitson, 1874
***************** *[[Xynias lilacina]]* Lathy, 1932 – Peru
***************** *[[Xynias lithosina]]* (Bates, 1868) – Fransk Guyana, Guyana, Ecuador, Brasil og Bolivia

## Kilder
* Brower, A.V.Z. (2011) *Xynias* på *Tree of life* http://tolweb.org/Xynias/
* Markku Savela's Lepidoptera and some other life forms: Sjekkliste over artene. Hentet 1.2. 2012.

## Eksterne lenker
*
Gustaf Améen

**Carl Gustaf Améen** (født 19. mars 1864 i Lovö nær Stockholm, død 11. november 1949) var en svensk arkitekt.

Améen studerte blant annet ved Kungliga Tekniska högskolan 1883–1887 og ved Konstakademien 1887–1890. Han foretok flere studiereser til utenfor Sverige i årene 1894–1896. 1890–1907 arbeidet han sammen med Isak Gustaf Clason samtidig som han arbeidet på Överintendentsämbetet fra 1902. Utover dette arbeidet han 1907–1918 på Stockholms stadsbyggnadskontor og på fastighetskontorets husbyggingsavdelning 1920–1929. 1912–1922 var han slottsarkitekt på Drottningholm slott.

Améen er mest kjent for de bygninger som han tegnet på Skansen i Stockholm og Terrasstrapporna ved Kärnan i Helsingborg (1901). Blant hans øvrige verk kan nevnes Gustavsbergs kyrka (1904–1906), Örnsköldsviks kyrka (1905), Landsarkivet i Göteborg (1911), vannreservoaret i Vanadislunden i Stockholm (1913–1918) og gamle Folkskoleseminariet ved universitetssykehuset i Lund (1919).

Han tegnet også foreningsmerket for Svenska Kryssarklubben og for Sveriges allmänna idrottsförbund.

## Bilder

|Terrasstrapporna
Fil:DSCI0084.JPG|Vanadislundens vannreservoar
Fil:Södra Härene kyrka 01.jpg|Södra Härene kyrka
Fil:Gustavsbergs kyrka.jpg|Gustavsbergs kyrka


## Referanser

* Arkitektregistret - Arkitketurmuseum

## Eksterne lenker
*
Gurre kirke

**Gurre kirke** er en kirke som ligger i Helsingør stift i Helsingør kommune. Den ble oppført i 1917–1918 etter tegninger av Carl Brummer.

## Referanser
Va’ har du under blusen, Rut?

**«Va' har du under blusen, Rut?»** er en svensk sang, skrevet av Lennart Witoslaw. Den ble opprinnelig spilt inn av ham og utgitt på singlen Polydor 2053&nbsp;157 i 1973 Produsent var Kit Sundqvist. B-siden var «Porriga Billy».

## Andre versjoner
##### 1973
*Streaplers

##### 1974
*Stefan Rüdén, Rune Öfwermans kör och orkester. Utgitt på singlen Gazell C-283. B-siden var «Albin och Pia»
*Schytts. Utgitt på single. B-siden var «En annan stad, en annan vän»* («Another Town, Another Train») 
*[[Tre Blå]]
*[[Winners]]
*[[Zenits]]

Streaplers' versjon ble en stor hit og lå på Svensktoppen i seks uker i perioden 16. mars-12. april 1974. Den lå som høyest på en femteplass
.

===== 1975 =====
*[[Nils Dacke (musiker)|Nils Dacke]]. Utgitt på LP-platen *Nils Dacke spelar partyorgel*
*[[Lasse Green]]

===== 1995 =====
*[[Flintstens med Stanley]]. Utgitt på CD-platen *Stenhårda låtar 1*

===== 2008 =====
I [[Dansbandskampen 2008]] ble låten fremført av [[Zlips]].

== Norsk versjon ==
[[Philip A. Kruse]] har skrevet en norsk tekst. Hans norske tittel er «Hva har du under blusen Ruth».

=== Innspilling ===
*[[Nordre Sving]]. Utgitt på LP-platen *Go' biter 2'' (Tambourine TAM&nbsp;1009)

## Referanser

*Svensk mediedatabas
Silver Moon

***Silver Moon*** er et musikkalbum med Donkeyboy. Albumet kom den 2. mars 2012 og inneholder også hitlåtene «City Boy», «Pull of the Eye» og «Silver Moon»

## Sporliste
# «Silver Moon» (Cato Sundberg/Kent Sundberg/Espen Berg)
# «City Boy» (C. Sundberg/K. Sundberg/Espen Berg/Simen Eriksrud)
# «Drive» (C. Sundberg/K. Sundberg)
# «Get Up» (C. Sundberg/K. Sundberg/Espen Berg/Simen Eriksrud)
# «Out of Control» (Alexander Garborg Ågedal/C. Sundberg/K. Sundberg/Espen Berg/Simen Eriksrud/Simone Larsen)
# «No More Movies» (C. Sundberg/K. Sundberg)
# «Pull of the Eye» (C. Sundberg/K. Sundberg/Simen Eriksrud/Simone Larsen)
# «All Up to You» (C. Sundberg/K. Sundberg/George Tanderø)
# «On Fire» (C. Sundberg/K. Sundberg/Thomas Eriksen)
# «Darkest Night» (C. Sundberg/K. Sundberg/Espen Berg/Simen Eriksrud)
# «We Can Be Friends» (C. Sundberg/K. Sundberg/Espen Berg/Simen Eriksrud/Simone Larsen)
# «Stay» (K. Sundberg/Lasse Michelsen/Peter Michelsen)
## Medvirkende
### Donkeyboy
* Kent Sundberg - vokal, keyboard, programmering, låtskriver
* Cato Sundberg - vokal, gitar, keyboard, programmering, låtskriver
* Peter Michelsen - vokal, gitar, keyboard, låtskriver
* Thomas Drabløs - trommer, keyboard, programmering 
* Alexander Garborg Ågedal - bass, keyboard, programmering, låtskriver
### Øvrige
* Simen Eriksrud - keyboard, programmering, produsent, låtskriver, miksing
* Espen Berg - keyboard, programmering, produsent, låtskriver, miksing, mastering
* Elisabeth Sæverås - bakgrunnvokal på *Silver Moon* *Drive*, vokal på *Get Up, Out of Control*
* Simone Larsen - bakgrunnvokal på *Get Up, Out of Control, Pull of the Eye* og *We Can Be Friends*, låtskriver 
* Lasse Michelsen - keyboard på *No More Movies* og *Stay*, programmering/låtskriver på *Stay*
* Vivian Sørmeland - vokal på *Pull of the Eye*
* Anders Viken - perkusjon på *All Up to You*
* Soundbay - co-produsent på *City Boy, Out of Control, On Fire* og *All Up to You*, produsent på *Drive* og *No More Movies*
* George Tanderø - co-miksing på *Drive*, produsent/miksing/låtskriver på *All Up to You*, miksing på *Stay*
* Thomas Eriksen - produsent/miksing/låtskriver på *On Fire*, co-produsent/keyboard/programmering på *Stay*
* Lasey Mic - produsent på *Stay*
* Phil Tan - mixing 
* Chris Gehringer - mastering
* Tom Coyne - mastering på *On Fire*
* Rune Nilssen - stylist 
* Lukas Renlund - fotograf
* Magnus Rakeng - artwork 
* Terje Pedersen - A&R
* Jørn Haanæs - A&R
## Eksterne lenker
* 
* Silver Moon
Det danske institut i Rom

**Det danske institut i Rom** er en selveiende institusjon under Kulturministeriet. Det ble opprettet i 1956 i Palazzo Primoli i Via Zanardelli og har etter 1967 holdt til i en gul mursteinsbygning, tegnet av Kay Fisker og skjenket av Carlsbergfondet, på Via Omero i Valle Giulia i utkanten av parken Villa Borghese. 

Dronning Ingrid som var ærespresident av instituttet, innstiftede Dronning Ingrids Romerske Fond i 1959, som stiller halvårlige beløp til rådighet for instituttets styre.

Den daglige ledelse av instituttet ivaretas av en direktør sammen med en amanuensis.	

Instituttets formål er forskning og studier først og fremst innenfor områdene arkeologi, filologi, historie, billedkunst, arkitektur og musikk.

## Eksterne lenker
* Instituttets hjemmeside
Nina Statkevitsj

**Nina Andrejevna Statkevitsj** (født 1944) er en russisk tidligere skøyteløper som representerte Sovjetunionen under Vinter-OL 1972 i Sapporo og 1976 i Innsbruck.

## Personlige rekorder

## Fotnoter

## Referanser




## Eksterne lenker
* 
*  Nina Statkevitsj på Jakub Majerski's Speedskating database (Adelskalender distanser og sammenlagt)
*  Nina Statkevitsj på www.isu.html.infostradasports.com
*
Poynting-Robertson-effekten

**Poynting-Robertson-effekten** betegner det paradoksale fenomenet at støvpartikler i solsystemet langsomt nærmer seg solen som en følge av solstrålingens lystrykk. Forklaringen ble gitt av John Henry Poynting i 1903, og senere på relativitetsteoretisk grunnlag av Howard Percy Robertson i 1937.

Sollysets fotoner har bare en radiell bevegelsesmengde. Når de absorberes av en støvpartikkel øker dennes masse uten at dens tangentielle bevegelsesmengde øker. Det medfører at partikkelen langsomt beveger seg i en spiralformet bane mot solen.

Fenomenet setter en grense for såkalte fragmentskivers livslengde i stjernesystemer. Det medfører at så lenge ingen uttynning av støvet kan iakttas, må det finnes en kilde som fyller på mer støv. Kometstøv og grus som skapes av kollisjoner mellom asteroider antas å være denne kilden.
Klosteret Lehnin

**Klosteret Lehnin** (tysk: Kloster Lehnin) i kommunen med samme navn sørvest for Potsdam i den tyske delstaten Brandenburg, er et tidligere cistenciensterkloster. Klosteret ble grunnlagt 1180 av Otto I av Brandenburg og etter reformasjonen sekularisert i 1542. Fra 1911 finnes her Luise-Henrietten-Stift. Klosteret ligger midt på høysletten Zauche i et område med skog og sjøer, ca 700 meter fra Klostersee.

Klosteret spilte en viktig rolle i høymiddelalderen ved oppbygningen av Markgrevskapet Brandenburg, under de første markgrevene fra Huset Askanien. Kirken regnes blant de viktigste romansk-gotiske teglsteinsbygg i Brandenburg. Dagens Stift Lehnin regnes som et utstillingsvindu for den evangeliske kirke, med sine diakoniinstitusjoner.
## Eksterne lenker
* 
* Kloster Lehnin (Luise-Henrietten-Stift)
* Gemeinde, Klosterkirche Lehnin
* Klosteret på landkretsens internettside
Sametinget (Russland)

**Sametinget på Kolahalvøyen** (russisk: Саамский парламент, Saamskij parlament, Kildinsamisk:  **) er en representativ forsamling for samer i Russland. Forsamlingen ble etablert i Murmansk 12. desember 2010, og består av 9 representanter, som velges av 73 delegater for de ulike samiske gruppene. Sametingets første leder er Valentina Sovkina fra Lovozero.

Sametinget er etablert som et direktevalgt organ etter mønster av sametingene i Norge, Sverige og Finland. Sametinget på Kolahalvøyen arbeider for å bedre den sosiale og økonomiske situasjonen for samene i Russland. På sikt håper forsamlingen å kunne presse Russland til å ratifisere ILO-konvensjonen om urfolks rettigheter og FNs deklarasjon for urfolks rettigheter.

Ifølge folketellingen i 2002 bor flertallet av de omtrent  russiske samene i Murmansk, Lovozero, Revda, Montsjegorsk, Apatity og Olenegorsk. En del bor også i småstedene Murmashii, Shongui, Verkhnetulomsk og Loparskaja mellom Murmansk og Lovozero og i byer på tundraen som Krasnoschelle, Sosnovka og Kanevka.

Det har blitt snakket fire samiske språk i Russland. I dag regnes det at kildinsamisk snakkes av 300–700 personer, skolte- og tersamisk av færre enn 20 personer, mens akkalasamisk regnes som utdødd.

## Referanser
Sierra Sue (sang)

**«Sierra Sue»** er en amerikansk populærmusikksang, skrevet av Joseph Buell Carey. Den ble første gang publisert i 1916.

Sangens jeg-person er lei og ensom. Hans hjerte roper på *Sierra Sue*.

## Innspilte versjoner
*Eddie Arnold. Utgitt på LP-platen *Cattle Call* (RCA Victor LSP&nbsp;2578 (stereo) og RCA Victor LPM&nbsp;2578 (mono)) i august 1963 
*Gene Autry. Innspilt 22. august 1940. Utgitt på 78-platen Conqueror 9548
*Bing Crosby. Innspilt i Los Angeles 22. mars 1940. Utgitt på 78-platen Decca 13133A
*Gene Krupa & His Orchestra (Vocal: Howard Dulany). Innspilt 8. mars 1940. Utgitt på 78-platen Columbia 35454
*Britiske Flanagan & Allen. Innspilt 10. desember 1940. Utgitt på 78-platen Decca F&nbsp;7663 
*Glenn Miller & His Orchestra (Vocal: Ray Eberle). Innspilt 24. februar 1940. Utgitt på 78-platen Bluebird 10638A 
*Gene Krupa & His Orchestra (Vocal: Howard Dulany). Innspilt 8. mars 1940. Utgitt på 78-platen Columbia 35454  
*Doris Rhodes w Joe Sullivan. Innspilt 26. mars 1940. Utgitt på 78-platen Columbia 35449  
*Henry Russell & His Romancers. Innspilt 2. juni 1940. Utgitt på 78-platen Okeh 5649
*Britiske Tommy Scott. Utgitt på CD-platen *Tommy Scott's Dream* (Scotdisc 638) 15. februar 2000 
*Ted Weems & His Orchestra (Vocal: Perry Como). Kringkastingsopptak fra 1940. Utgitt på LP-platen *Featuring Perry Como – Elmo Tanner* (Fanfare LP&nbsp;31-131) i 1979

## På film
*Gene Autry, i filmen *Sierra Sue* fra 1941

## Norsk versjon
G. Holm har skrevet en norsk tekst. Hans versjon heter også «Sierra Sue».

### Innspilling
*Øystein Frantzen med Telefunken Danseorkester Dir.: Kristian Hauger. Innspilt i Oslo 4. mars 1941. Utgitt på 78-platen Telefunken T-8326.

## Referanser
Hans Lammers

**Hans Heinrich Lammers** (født 27. mai 1879 i Lublinitz i Preussen i Tyskland, død 4. januar 1962 i Düsseldorf i Vest-Tyskland) var en tysk jurist og nazist. Han var mellom 1933 og 1945 sjef for Rikskanselliet i Berlin under Adolf Hitler.

Han ble etter krigen dømt til 20 års fengsel for krigsforbrytelser, men ble løslatt etter noen få år i fengsel.

Lammers var medlem av Deutschnationale Volkspartei før han 1932 sluttet seg til Nationalsozialistische Deutsche Arbeiterpartei (NSDAP). Etter Adolf Hitlers maktovertagelse i 1933 ble Lammers utpekt til rikskanselliets sjef.

Under ministerieprosessen etter andre verdenskrig ble Lammers dømt til 20 års fengsel for krigsforbrytelser og brudd på menneskerettighetene. Den amerikanske High Commissioner omgjorde i 1951 straffen til 10 års fengsel, men allerede det samme året ble Lammers sluppet fri.

## Referanser

* 
* 

## Eksterne lenker
*
Alexander Garborg Ågedal

**Alexander Garborg Ågedal** (født 1980) er en norsk musiker og bassist. Han er mest kjent som tidligere bassist i popgruppa Donkeyboy. Gruppas første år var med Linnea Dale som refrengsanger. Gruppas gjennombrudd kom våren 2009 med singlen *«Ambitions»*, suksessen fortsatte med singlen *«Sometimes»* senere på sommeren samme år, på høsten samme år kom albumet *[[Caught in a Life]]*. I november 2011 kom singlen *«City Boy»* som ble en ny suksess for bandet. I mars kom albumet *[[Silver Moon]]* og han sluttet i bandet i 2013 for å vie mer tid med sin datter. I dag er han bassist i Brageteatret.

## Diskografi
### Donkeyboy
;Album
* *[[Caught in a Life]]* (2009)
* *[[Silver Moon]]* (2012)
* *[[The Hits (Donkeyboy-album)|The Hits]]* (2014)
;Singler
* *Ambitions* (2009)
* *Sometimes* (2009)
* *Awake* (2009)
* *Stereolife* (2009)
* *City Life* (2011)
* *Pull of the Eye* (2012)
* *Silver Moon* (2012)
### Andre deltagelser
* The Kitch and Sink Band: *[[Eventyrsaga]]* (2010)
* Smurfene: *[[Smurfeparty 3]]* (2011)
* The Kitch and Sink Band: *[[Sky Bar]]* (2014)

## Referanser
Tsjernysjevskaja (St. Petersburgs metro)

**Tsjernysjevskaja** (russisk: ) er en undergrunnsstasjon på Kirovsko-Vyborgskaja-linjen i St. Petersburgs metro. Stasjonen åpnet 1. juni 1958, som ledd i den 3 km lange utvidelsen fra Plosjtsjad Vosstanija til Plosjtsjad Lenina.

Stasjonen er en dyp pylonstasjon, som ligger 70 meter under bakken. Den er oppkalt etter Tsjernysjevskij prospekt, som igjen er oppkalt etter forfatteren og filosofen Nikolaj Tsjernysjevskij.

Stasjonens tema er Lenins retur fra Finland til Petrograd i juni 1917. Som Plosjtsjad Lenina, ble Tsjernysjevskaja bygget i en periode da mange sovjetiske arkitekter forsøkte å frigjøre seg fra påvirkningen fra den ornamentale stalinistiske stilen som hadde preget tidligere stasjoner. Stasjonen fikk derfor er enkelt uttrykk.

## Eksterne lenker
*